[{"text_idx": "#000000", "text": "Blogi Saaremaa keskpaiga jahimeeste tegemistest"}, {"text_idx": "#000001", "text": "Kui eelmisel u\u0308hisjahil sai veidi hurjutatud jahiku\u0308lalist mitte ko\u0303ige parema valiku tegemise eest hirvepulli ku\u0308ttimisel, siis ta\u0308na hommikul Ju\u0308rgeni poolt lastu olgu o\u0303ppevahendiks neile, kel sarvede va\u0308a\u0308rtuse ma\u0308a\u0308ramine veel pa\u0308ris selge pole. Selline topeltragulka, kellel uluki kehakuju ja\u0308rgi vanust kolm ja enam aastat, on o\u0303ige loom ku\u0308ttimiseks ja populatsioonist va\u0308lja viimiseks."}, {"text_idx": "#000002", "text": "Ju\u0308rgen ja\u0308litas seda hirvepulli juba pikemat aega ja hoolsa to\u0308o\u0308 tulemuseks on tubli saak."}, {"text_idx": "#000003", "text": "Kogunemine kell 8.30. Kes soovib teha varahommikust hiilimisjahti, see vo\u0303tku esimehega u\u0308hendust. Ta\u0308helepanu, pa\u0308evaka\u0308su muudatus! Esialgne otsus, et esimesel ajujahi pa\u0308eva hiilimisel po\u0303tra ei ku\u0308ti, sai jahimeeste tungival soovil meie juhtide poolt a\u0308ra muudetud. Ku\u0308time lisaks hirvedele ja metssigadele po\u0303dralehma ja -vasikat ning po\u0303drapulli. Pullidest anname tuld alates pulksarvedest kuni 3+2 isenditele. Vahepealsed ja\u0308tame rahule ja alustame uuesti 5+5 vo\u0303i enama haruga sarvekandjatest. SJS soovitusel me ei ku\u0308ti ku\u0308hvelsarvedega po\u0303drapulle. Hirvepullidega kehtivad meie ammused ma\u0308ngureeglid, mida ei pea u\u0308le kordama."}, {"text_idx": "#000004", "text": "Aga et teha ku\u0308ttide hinge veidike jahipalavikku, panen siia u\u0308les mo\u0303ned pildid, nende hulgas on ka pa\u0308ris uhkeid."}, {"text_idx": "#000005", "text": "U\u0308lio\u0303nnelik ku\u0308tt Tiit Ma\u0308gi 22.septembri o\u0303htul. Ku\u0308simuse peale, kuidas ta sellise \"kuldkala\" leidis, vastas mees lu\u0308hidalt: \"Ma teadsin, kus ta elab, la\u0308ksin talle koju ja\u0308rgi!\" Ilmselge kuldmedal, siin pole kahtluse ussigi!"}, {"text_idx": "#000006", "text": "Ka Kristeli trofee on oma punnid ka\u0308tte saanud. Medal la\u0308igib ho\u0303bedaselt."}, {"text_idx": "#000009", "text": "Saagiks langes kolm ulukit. Hirvelehma ja hirvevasika ku\u0308ttis Rain Mesila ja hirvepulli Pekka Martikkainen. Aga paneme ja\u0308rjekordselt pildid ko\u0303nelema, sest teadagi on pikk jutt sitt jutt."}, {"text_idx": "#000010", "text": "Pa\u0308evaka\u0308sud antakse pimedas, sest valget aega vajatakse tegutsemiseks."}, {"text_idx": "#000011", "text": "Eelmisel laupa\u0308eval vo\u0303ttis meie jahist osa vahepeal pealinna meheks hakanud Kristjan Tea\u0308r. Otse loomuliklt oli tal lisaks jahirelvale kaasas ka kaamera. Siiski on na\u0308ha, et Kristjan kasutas vaid viimast, sest tulemuseks on kaunid pildid ulukitest."}, {"text_idx": "#000013", "text": "Kes pagan mind hommikul vara ku\u0308ll segab?"}, {"text_idx": "#000014", "text": "Nagu piltidelt na\u0308ha, on Kristjanil ta\u0308nuva\u0308a\u0308rt omadus osata pu\u0308u\u0308da oma kaamerasse erilisi hetki."}, {"text_idx": "#000015", "text": "Laupa\u0308evahommik to\u0303stis aga jahikire ko\u0303rgele ja saaki kogunes veelgi. Va\u0308ga uhke trofee omanikuks on sellest o\u0303htust alates Kristel Hani, kelle kollektsiooni lisandus sarvepaar, mis ilmselgelt ja\u0308a\u0308b ootama kirkava\u0308rvilist medalit."}, {"text_idx": "#000017", "text": "Esimene u\u0308hine hiilimisjaht ei andnud ku\u0308ll va\u0308ga suurt saaki, ent to\u0308o\u0308d ja\u0308tkus. Isegi nii kauaks, et tuli Saare Uluki meestelt paluda va\u0308hest ootamist, kuna Ka\u0308rla omad ei suutnud veel keskpa\u0308evakski oma saaki kohale toimetada."}, {"text_idx": "#000018", "text": "Aga la\u0308heme asja juurde ja anname teada, et noore hirvelehma ku\u0308ttis jahiku\u0308laline Jussi Salminen Soomest ja see vajas vaid veidike Apollo ja Terri abi, et saak u\u0308les leida. Pa\u0308ris to\u0303sise katsumuse tekitas aga teise saagi va\u0308ljatoomine, mille autoriks oli Tiit Kuus. Ehkki saak oli igati ku\u0308ttimiseks sobiv \"ragulka-pull\", ei osanud isegi laskja arvata, mis katsumuse u\u0308ks pu\u0308ssipauk esile kutsuda vo\u0303ib. Aga laseme nu\u0308u\u0308d piltidel jutustada."}, {"text_idx": "#000019", "text": "Esimeseks hiilims-varitsusjahiks koguneme 19.septembril kell 5. Ku\u0308ttimisel ko\u0303ik hirved, metssead ja po\u0303drapullid."}, {"text_idx": "#000020", "text": "Lisan siis paar toredat pilti, mis minu ka\u0308sutuses on. Ikka selleks, et to\u0303sta jahiindu!"}, {"text_idx": "#000021", "text": "Olav Etverk pu\u0308hendas end esialgu ja\u0308relkasvu kokkuto\u0303mbamisele. Pilt on tehtud 4. septembril. Sama tegu kordas ta ta\u0308pselt na\u0308dal hiljem, mil to\u0303i so\u0303bra kastanid tulest va\u0308lja."}]